 Mar uu ka hadlayey dhibaatada haysata Soomaalida u soo qaxday xerooyinka dalka Kenya ee ay ku jiraan Soomaalida qaxootiga ah, wuxuu tilmaamay in nolosha ay ku nool yihiin qaxootigaasi ay tahay nolol aad u adag wuxuuna ka codsaday Soomaalida Holland in ay ka qeybqaataan sidii Soomaalidaasi loo gargaari lahaa 2 sano ka hor raashinkii mar aan raashin gaarsiinay dadka qaxootiga ah ee xerooyinkaas ku jira waxaan xusuustaa in meel teendho ah aan ugu galay hooyo waayeel ah oo canjeero dubeysay, markii ay i aragtay waxey tiri gudaha u soo gal, markaan soo galay ayey tiri eedo fadhiiso, aniga 2-dii cunug ay ayeeyada u aheyd ayaa canjeeradii ay dubeysay ayey na wada siisay, aniga illin ayaa iga timid, meel kasta oo aan tago dadka aan la kulmo arintan waa u sheegaa Soomaalidu waa dad niyad wanaagsan oo aad u qalbi jilicsan, ayuu yiri safiirka, wuxuuna intaa ku daray in mar walba uu ILLAAH weydiiyo inuu arko Soomaaliya oo soo ceshata sharafteedii qaranimadeedii. 